[bookmark: _GoBack]                                                     ПРОЕКТ!
                                                     

НАРЕДБА № …
ЗА ОПРЕДЕЛЯНЕ НА РЕДА ЗА ФИНАНСИРАНЕ НА НАЦИОНАЛНИ ПРОЯВИ, ЧЕСТВАНИЯ НА СЪБИТИЯ И БЕЛЕЖИТИ ДЕЙЦИ В ОБЛАСТТА НА КУЛТУРАТА 
[bookmark: to_paragraph_id2660594]

Глава първа
ОБЩИ РАЗПОРЕДБИ

[bookmark: _Hlk166670174][bookmark: _Hlk166670800][bookmark: _Hlk168494784]Чл. 1. (1) С наредбата се определя редът за финансиране на национални прояви и чествания на събития и бележити дейци в областта на културата, включени в културния календар по чл. 21, ал. 1 от Закона за закрила и развитие на културата (ЗЗРК). Събитията може да са и международни или да са свързани с външнополитическите приоритети на държавната политика в областта на културата.
(2) Разпределението на средствата за финансиране на събития по ал. 1 се извършва до размера на определените със закона за държавния бюджет средства за съответната година.
     (3) Културният календар за всяка година се приема от Министерския съвет, като сроковете и отговорните лица за неговото изготвяне се определят със заповед на министъра на културата.
[bookmark: _Hlk169249718]    Чл. 2. (1) Финансирането на събития по ал. 1 се предхожда от планиране, качествена и финансова оценка и класиране на предложенията за включване в културния календар по чл. 21, ал. 1 от ЗЗРК.  
    (2) Министърът на културата координира и контролира планирането и разпределянето на средствата за финансиране на събитията по чл. 1.           

[bookmark: to_paragraph_id48108604][bookmark: _Hlk168496873]Глава втора
ПЛАНИРАНЕ НА ФИНАНСИРАНЕ

   Чл. 3. (1) Планирането на събития по ал. 1 се извършва ежегодно, при спазване на следната процедура: 
	   1. до 1 януари се внася доклад до министъра на културата за направените разходи за финансиране на събития по чл. 1 за предходната година, изготвен от директорите на съответните специализирани дирекции в Министерството на културата. Към доклада се прилага и таблица с данни за средната стойност на разходите за финансиране през предходната година;
   2. до 15 януари се изготвя оценка на постигнатите резултати и направените разходи за проведените събития през предходната година - на основание доклада по т. 1 и критериите и показателите в приложението към наредбата;
             3. до 1 февруари министърът на културата, след като вземе предвид документите по т. 1 и 2, издава заповед за одобряване на публична покана за набиране на предложения за събития по чл. 1, които да бъдат включени в културния календар. Заповедта се публикува на интернет страницата на Министерството на културата и с нея се определят условията и редът за внасяне на предложения, както и други обстоятелства, свързани с процедурата.
[bookmark: _Hlk169254699]	  (2) Оценката по ал. 1, т. 2, както и разглеждането и класирането на предложенията, се извършва от експертна комисия, назначена от министъра на културата или оправомощено от него лице.
[bookmark: _Hlk169253803] Чл. 4. (1) Комисията по чл. 3, ал. 2 се състои от нечетен брой членове, включително председател и секретар. В състава на комисията задължително се включват служители на Министерството на културата, но може да бъдат привличани и външни експерти, определени по критерии, одобрени  от министъра на културата.
  (2) Министърът на културата утвърждава списъка с външните експерти, които може да бъдат членове на комисията.
  (3) Членовете на комисията са длъжни да пазят в тайна обстоятелствата, които са им станали известни във връзка с работата, а когато се установи, че за член на комисията е налице конфликт на интереси, той е длъжен да прекрати участието си в заседанията за съответната година.
  (4) Комисията има следните правомощия: 
  1. изготвя оценката по чл. 3, ал. 1, т. 2;
  2. разглежда постъпилите предложения по следните критерии:
  а) основание за провеждане;
  б) значимост на събитието за съответната календарна година; 
  в) административно съответствие;
[bookmark: _Hlk168479886]  г) очаквани резултати и последици от провеждането му;
  д) очаквани разходи.
  3. класира събитията, като изготвя списък на класираните, резервните и неодобрените събития.
  4. предлага размер на финансиране на класираните събития.
 (5) На първото си заседание комисията приема правила за своята работа, които се публикуват на интернет страницата на Министерството на културата. Комисията заседава в пълен състав и приема решения с обикновено мнозинство. Когато член на комисията е против приемането на решение, той излага писмени мотиви, които се прилагат към решението.
  (6) Заседанията, обсъжданията и решенията на комисията се отразяват в подробен протокол, който съдържа информация:
   1. състава на комисията;	
   2. обсъдените предложения и мотивите на комисията за всяко едно от тях;
   3. списък на класираните, резервните и неодобрените предложения;
   4. предложение за размер на финансиране на всяко класирано събитие.
[bookmark: to_paragraph_id50932170]   (7) В 7-дневен срок от приключване на работата си, комисията предоставя на министъра на културата или на оправомощеното от него лице подписания от членовете протокол, заедно с всички други протоколи, документи и анализи, както и мотивите на членовете, гласували против, в случай че има такива.	
   Чл. 5. (1) Министърът на културата или оправомощеното от него лице утвърждава протокола по чл. 4, ал. 7.	
    (2) Министърът на културата или оправомощеното от него лице връща протокола на комисията, когато:
    1. информацията не е достатъчна за вземане на решение или
    2. констатира нарушение в работата на комисията, което може да бъде отстранено.
    (3) Когато върне протокола, министърът на културата дава писмени указания на комисията, както и срок за изпълнението им. Комисията представя нов протокол, който съдържа данни за нейните действия по изпълнението на указанията.
[bookmark: to_paragraph_id50932171]   Чл. 6. Списък на класираните, резервните и неодобрените предложения се публикува на интернет страницата на Министерството на културата.


Глава трета
          РАЗПРЕДЕЛЕНИЕ  НА СРЕДСТВАТА ЗА ФИНАНСИРАНЕ

[bookmark: to_paragraph_id50932174]   Чл. 7. Разпределението на средствата за финансиране на събитията по ал. 1, както и разходването, отчитането и възстановяването им, се определя със заповед на министъра на културата. 
   Чл. 8. (1) Изплащането на одобрените средства за съответната година се извършва в следните срокове и размери:
[bookmark: _Hlk167099598]    1. до 30 април – в размер 70 % и
2. до 30 септември – за остатъка от 30 %.
(2) Класирани събития, които не са финансирани поради изчерпване на средствата за съответната година, съставляват резерв. При наличие на финансов ресурс поради отпадане на събитие, освободените средства може да се използват за финансиране на събитието от резерва според класирането. 
		   

     ПРЕХОДНИ И ЗАКЛЮЧИТЕЛНИ РАЗПОРЕДБИ

[bookmark: _Hlk166748155][bookmark: _Hlk166748562]§ 1. Културният календар за 2025 г. се внася в Министерския съвет на основание чл. 21, ал. 2 от Закона за закрила и развитие на културата до 1 ноември 2024 г. 
[bookmark: _Hlk168480539][bookmark: to_paragraph_id46622863]§ 2. Започналите, но незавършили процедури по финансиране на събитията по чл. 1, се довършват при досегашните условия и ред.
§ 3. Министърът на културата:
[bookmark: _Hlk170225900]1.  В срок 1 октомври 2024 г. одобрява критериите, на които трябва да отговарят външните експерти, членове на комисията по чл. 3, ал. 2 . 
2.  В срок 1 декември 2024 г. свиква първото заседание на комисията по чл. 3, ал. 2.
§ 4. Наредбата се издава на основание чл. 21, ал. 1 от Закона за закрила и развитие на културата.
§ 5. Наредбата влиза в сила от деня на обнародването ѝ в "Държавен вестник".


Приложение 
към чл. 3, ал. 1, т. 2
	    
             Показатели за оценяване на проведени събития от културния календар по чл. 21, ал. 1 от Закона за закрила и развитие на културата
              Оценката съдържа мотивирани отговори на следните въпроси:
   1. Постигнати ли са заложените цели?
             2. Изпълнени ли са дейностите, включени в събитието? 
             3. Целесъобразно ли е предоставеното финансиране и правилно ли са разпределени средствата?
             4. Спазени ли са етапите и сроковете за неговото финансиране, организиране и провеждане?
   5. Как са изразходвани средствата, които за предоставени за финансиране ?
             6. Проверка на финансовите документи. 

